stanford-oval/wikipedia huggingface dataset:
พระกษิติครรภโพธิสัตว์
มนตร์

ในนิกายชินงน และนิกายย่อยอื่นๆ ของศาสนาพุทธสายวัชรยาน มนตร์ของพระกษิติครรภมหาโพธิสัตว์ปรากฏอยู่ใน คัมภีร์เล่มอื่นๆ หลากหลายบท หนึ่งในนั้น คือ มหาไวโรจนสูตร  มีใจความดังนี้ "นมะ สมนฺตพุทฺธานํ ห ห ห สุตนุ สวาหา" (namaḥ samantabuddhānāṃ, ha ha ha, sutanu svāhā)
ผู้นับถือศาสนาพุทธในจีน บูชาพระกษิติครรภมหาโพธิสัตว์ด้วยมนตร์ 南無地藏王菩薩 ซึ่งสำเนียงจีนกลางออกเสียงว่า "นาโมตี้จั้งหวังผู่ซา" แต้จิ๋วออกเสียงว่า "นาโมตี่จั่งอ๊วงผ่อสัก" ส่วนในประเทศเกาหลีก็ใช้มนตร์อย่างเดียวกัน แต่ออกเสียงว่า "นาโมจีจางโบซัล"
พระนามของพระกษิติครรภมหาโพธิสัตว์ใช้ว่า "โอม กฺษิติครฺภ โพธิสตฺตฺวาย" (oṃ kṣitigarbha bodhisattva yaḥ) และยังมีมนตร์แห่งการขมาบาปว่า "โอม ปรมัลทนิ สวาหา" ในภาษาจีนออกเสียงว่า "งัน ปอ ลา หมก เลง ทอ นิง ซอ พอ ฮอ"
บรรณานุกรม

Jizo Bodhisattva: modern healing & traditional Buddhist practice, by Jan Chozen Bays ที่กูเกิล หนังสือ
Jizo Bodhisattva: Guardian of Children, Travelers, and Other Voyagers, by Jan Chozen Bays ที่กูเกิล หนังสือ
The Making of a Savior Bodhisattva: Dizang in Medieval China, by Zhiru ที่กูเกิล หนังสือ
เรือหลวงสุโขทัย

| --- | --- |
เรือหลวงสุโขทัย ใน พ.ศ. 2530
ประวัติ
ประเทศไทย
ชื่อ: เรือหลวงสุโขทัย
ตั้งชื่อตาม: อาณาจักรสุโขทัย
อู่เรือ: บริษัทต่อเรือทาโคมา ทาโคมา สหรัฐ
ปล่อยเรือ: 26 มีนาคม พ.ศ. 2527
เดินเรือแรก: 20 กรกฎาคม พ.ศ. 2529
เข้าประจำการ: 19 กุมภาพันธ์ พ.ศ. 2530
รหัสระบุ:   หมายเลขเอ็มเอ็มเอสไอ: 567016200  สัญญาณเรียกขาน: HSXV    หมายเลขตัวเรือ: FS-442 
สถานะ: อับปางจากพายุเมื่อวันที่ 18 ธันวาคม พ.ศ. 2565
สัญลักษณ์: 
ลักษณะเฉพาะ
ประเภท::  เรือคอร์เวต
ขนาด (ระวางขับน้ำ)::  960 ตัน
ความยาว::  76.8 เมตร
ความกว้าง::  9.6 เมตร
กินน้ำลึก::  4.5 เมตร
ความเร็ว::  สูงสุด 24 นอต  ล่องเรือ 18 นอต
พิสัยเชื้อเพลิง::  3,568 ไมล์ทะเล ที่ความเร็วสูงสุด
อัตราเต็มที่::  87 นาย
ยุทโธปกรณ์::  ปืนใหญ่เรือ 76/62 จำนวน 1 กระบอก  ปืนใหญ่ลำกล้องคู่ขนาด 40/แอล 70 มม. จำนวน 1 ระบบ  ปืนใหญ่เออร์ลิคอน 20 มม. จำนวน 2 ระบบ  ระบบอาวุธปล่อยนำวิถีฮาร์พูน 8 ท่อยิง  ระบบอาวุธปล่อยนำวิถีพื้นสู่อากาศอัลบราทรอส 8 ท่อยิง  ท่อยิงตอร์ปิโดจำนวน 6 ท่อยิง
เรือหลวงสุโขทัย (FS-442) (อังกฤษ: HTMS Sukhothai) เป็นเรือคอร์เวตชั้นรัตนโกสินทร์ของกองทัพเรือไทย โดยเป็นเรือลำที่ 2 ที่ชื่อเรือหลวงสุโขทัย เรืออับปางเนื่องจากพายุเมื่อวันที่ 18 ธันวาคม พ.ศ. 2565
เหตุเรือจมดังกล่าวทำให้มีผู้เสียชีวิตแล้วอย่างน้อย 24 นาย ทำให้เกิดกระแสวิจารณ์ต่อกองทัพเรือเกี่ยวกับการบำรุงรักษาเรือ การออกเรือท่ามกลางพายุ อุปกรณ์ชูชีพที่ไม่เพียงพอ การค้นหาและกู้ภัยที่ไม่ทันกาล และการสื่อสารในภาวะวิกฤตที่ไม่เหมาะสม
ประวัติ

เรือหลวงสุโขทัยเป็นเรือลำที่ 2 ในเรือคอร์เวตชั้นรัตนโกสินทร์ มีความยาวตลอดตัวเรือ 76.8 เมตร ความกว้าง 9.6 เมตร กินน้ำความลึก 4.5 เมตร ระวางขับน้ำปกติ 840 ตัน และระวางขับน้ำสูงสุด 960 ตัน ขับเคลื่อนด้วยเครื่องจักรใหญ่ดีเซล 2 เครื่อง ทำงานบนเพลาใบจักร 2 เพลา ทำความเร็วล่องเรือ 18 นอต และความเร็วสูงสุด 24 นอต ซึ่งมีแผนการต่อเรือลำนี้เมื่อวันที่ 9 พฤษภาคม พ.ศ. 2526 และเริ่มต้นต่อขึ้นเมื่อ พ.ศ. 2527 ณ บริษัทต่อเรือทาโคมา เมืองทาโคมา รัฐวอชิงตัน สหรัฐ ในชื่อโครงการว่า RTN 252 FT PSMM MK-16#446 โดยทำพิธีวางกระดูกงูเมื่อวันที่ 26 มีนาคม พ.ศ. 2527 และเข้าประจำการในกองทัพเรือเมื่อวันที่ 19 กุมภาพันธ์ พ.ศ. 2530 ในหมวดเรือที่ 1 กองเรือฟรีเกตที่ 1 กองเรือยุทธการ
อาวุธยุทโธปกรณ์

เรือหลวงสุโขทัยเป็น 1 ใน 5 ลำที่มีศักยภาพสูงที่สุดของกองทัพเรือ เนื่องจากมีความสามารถในการรบทั้ง 3 มิติ คือ สามารถต่อสู้ได้ทางอากาศ, บนผิวน้ำ และใต้น้ำ เรือหลวงสุโขทัย ประกอบด้วยระบบอาวุธ
ขีปนาวุธปล่อยนำวิถีพื้นสู่พื้นฮาร์พูน 2 แท่น แท่นละ 4
ท่อยิงขีปนาวุธปล่อยนำวิถีพื้นสู่อากาศอัลบราทรอส
ท่อยิงตอร์ปิโด 6 ท่อยิง
ปืนใหญ่เรือ 76/62 จำนวน 1 กระบอก
ปืนใหญ่ลำกล้องคู่ขนาด 40 มม. 1 ระบบ
ปืนใหญ่เออร์ลิคอนขนาด 20 มม. จำนวน 2 ระบบ
สำนักข่าวอิศราเปิดเผยว่า ระหว่างปี พ.ศ. 2559 ถึง พ.ศ. 2565 มีโครงการจัดซื้อจัดจ้างเกี่ยวกับเรือทั้งสิ้น 60 รายการ มูลค่ากว่า 40.76 ล้านบาท
ภารกิจ

เรือหลวงสุโขทัย เข้าประจำการครั้งแรกเมื่อวันที่ 19 กุมภาพันธ์ พ.ศ. 2530 เดิมเรือใช้หมายเลขประจำเรือคือหมายเลข 2 และต่อมาได้เปลี่ยนมาเป็นหมายเลข 442
ใน พ.ศ. 2537 เรือหลวงสุโขทัย เป็นส่วนหนึ่งของกองทัพเรือไทยเข้าร่วมการฝึกกับประเทศออสเตรเลียในการฝึกประจำปี AUSTHAI 94
ใน พ.ศ. 2538 ได้ฝึกยิงขีปนาวุธพื้นสู่อากาศอาสปิเด ต่อเป้าหมายอากาศยานไร้คนขับในระหว่างการฝึกความร่วมมือและความพร้อมทางเรือ หรือ “การัต” (CARAT 95) ร่วมกับกองทัพเรือจากสหรัฐอเมริกา, สิงคโปร์, มาเลเซีย, ฟิลิปปินส์ และบรูไน ซึ่งเป็นครั้งแรกที่เรือได้ยิงขีปนาวุธนับตั้งแต่ได้จัดซื้อระบบอาวุธมาในปี พ.ศ. 2528
เดือนมกราคม พ.ศ. 2546 เรือหลวงสุโขทัยได้เป็นหนึ่งในหมู่เรือเฉพาะกิจของปฏิบัติการโปเชนตงในสมัยรัฐบาลทักษิณ ชินวัตร เพื่อกดดันกัมพูชา
จนถึง พ.ศ. 2565 สังกัดกองเรือปราบเรือดำน้ำ
การอับปางจากพายุ > ลำดับเหตุการณ์และผู้เสียชีวิต

| เวลา | เหตุการณ์ |
| --- | --- |
15:30: เรือสุโขทัยขอเข้าเทียบท่าที่ท่าเรือประจวบฯ เนื่องจากคลื่นลมทะเลรุนแรง
17:16: น้ำทะเลเข้าเรือ
18:00: ทหารบนเรือแจ้งทางวิทยุว่า เครื่องยนต์มีปัญหา 1 เครื่อง เหลือใช้งานได้ 1 เครื่อง
18:17: เครื่องยนต์ดับ เครื่องไฟฟ้าดับ ระบบการสื่อสารล่ม
19:56: เรือเอียง 45 องศา
21:03: เรือเอียง 80 องศา
23.08: ปลดแพชูชีพ
23:46: เรือสุโขทัยจมทั้งลำ ที่ระดับความลึกราว 40 เมตร เขตพื้นที่อำเภอบางสะพาน จังหวัดประจวบคีรีขันธ์ ห่างจากฝั่งไปประมาณ 19 ไมล์ทะเล (พิกัด 11°00′N 99°53′E﻿ / ﻿11.000°N 99.883°E﻿ / 11.000; 99.883) ลูกเรือทั้งหมดสละเรือ
ข้อมูลผู้เสียชีวิต ณ วันที่ 29 ธันวาคม 2565 จำนวน 25 นาย ประกอบด้วย
ว่าที่เรือเอก สามารถ แก้วผลึก
พันจ่าเอก อัชชา แก้วสุพรรณ์
พันจ่าเอก สมเกียรติ หมายชอบ
พันจ่าเอก อำนาจ พิมที
พันจ่าเอก คุณากร จริยศ
จ่าเอก จักร์พงศ์ พูลผล
จ่าเอก บุญเลิศ ทองทิพย์
จ่าเอก ชูชัย เชิดชิด
จ่าโท ธวัชชัย สาพิราช
จ่าโท สหรัฐ อีสา
จ่าตรี สถาพร สมเหนือ
จ่าตรี นพณัฐ คำวงค์
จ่าตรี ศุภกิจ ทิวาลัย
จ่าตรี ศราวุธ นาดี
จ่าตรี สิริธิติ งามทอง
พลทหาร อัครเดช โพธิ์บัติ
พลทหาร จิราวัฒน์ ธูปหอม
พลทหาร สิทธิพงษ์ หงษ์ทอง
พลทหาร วรพงษ์ บุญละคร
พลทหาร ปรีชา รักษาภักดี
พลทหาร จำลอง แสนแก
พลทหาร ชลัส อ้อยทอง
จ่าเอก ไพร ร่วมญาติ
ว่าที่ นาวาตรี พลรัตน์ สิโรดม
พลทหาร อับดุลอาชิส มะแอ
การอับปางจากพายุ > การค้นหาและกู้ภัย

เมื่อวันที่ 19 ธันวาคม โฆษกกองทัพเรือยืนยันว่าลูกเรือทุกคนปลอดภัย แต่ ณ วันที่ 24 ธันวาคม กองทัพเรือกลับยืนยันว่ามีลูกเรือเสียชีวิตแล้ว 13 นาย
การอับปางจากพายุ > การค้นหาและกู้ภัย > กองทัพเรือ

หลังจากเกิดเหตุ กองทัพเรือได้ส่งเรือรบ 3 ลำ คือ เรือหลวงภูมิพลอดุลยเดช, เรือหลวงกระบุรี, เรือหลวงอ่างทอง และอากาศยานของกองทัพเรือ 2 ลำ เพื่อช่วยเหลือลูกเรือ
การอับปางจากพายุ > การค้นหาและกู้ภัย > กองทัพอากาศ

ในส่วนของกองทัพอากาศได้สนับสนุนอากาศยาน 1 ลำและเฮลิคอปเตอร์ 1 ลำในการร่วมภารกิจช่วยเหลือของกองทัพเรือ
การอับปางจากพายุ > การค้นหาและกู้ภัย > สำนักงานตำรวจแห่งชาติ

ได้ส่งเฮลิคอปเตอร์จากกองบินตำรวจ ชุดกู้ภัยของกองบิน และกองร้อยกู้ชีพ กองกำกับการ 3 กองบังคับการสนับสนุนทางอากาศ รวมถึงเรือตรวจการณ์ของตำรวจน้ำร่วมปฏิบัติภารกิจ
การอับปางจากพายุ > การค้นหาและกู้ภัย > กองทัพเรือต่างประเทศ

มีกองทัพเรือมาเลเซีย สหราชอาณาจักร และสหรัฐอาสาให้ความช่วยเหลือในการกู้ภัย แต่กองทัพเรือไทยยังไม่ตอบรับ
การอับปางจากพายุ > สันนิษฐานถึงแก่ความตาย

วันที่ 28 กุมภาพันธ์ พ.ศ. 2566 พล.อ. สิทธิพร มุสิกะสิน รองปลัดกระทรวงกลาโหม ทำการแทนปลัดกระทรวงกลาโหม ได้ลงนามในคำสั่งกระทรวงกลาโหม ที่ 254/2566  เรื่อง สันนิษฐานว่าข้าราชการ กห. ถึงแก่ความตายเพราะสูญหายในขณะปฏิบัติหน้าที่ราชการ อาศัยอำนาจตามพระราชบัญญัติบำเหน็จบำนาญข้าราชการ พ.ศ. 2494 มาตรา 43 และคำสั่ง กห.(เฉพาะ ที่ 281/60 ลง  27 พฤษภาคม พ.ศ.  2560 เรื่อง มอบอำนาจให้ ปลัดกระทรวงกลาโหม ผู้บัญชาการทหารสูงสุด ผู้บัญชาการทหารบก ผู้บัญชาการทหารเรือ และผู้บัญชาการทหารอากาศ ทำการแทน และสั่งการในนามของรัฐมนตรีว่าการกระทรวงกลาโหม ผนวก ก ข้อ 153 กับคำสั่ง สป.(เฉพาะ) ที่ 555/65 ลง 3 ตุลาคม พ.ศ. 2565 เรื่อง มอบอำนาจหน้าที่ให้รองปลัดกระทรวงกลาโหมและหัวหน้าหน่วยขึ้นตรงปฏิบัติราชการ ผนวก ง ข้อ 2.10
ฉะนั้น จึงให้สันนิษฐานว่ากำลังพลกองทัพเรือ จำนวน 4 นาย ได้ถึงแก่ความตายเพราะสูญหาย ในขณะปฏิบัติหน้าที่ราชการ ดังนี้
พันจ่าเอก จิราวัฒน์ เจริญศิลป์
จ่าโท โสภณ วงษ์สนิท
พลทหาร ชัยชนะ ช่างวาด
พลทหาร ทวีศักดิ์ แซ่เชียว
การอับปางจากพายุ > ข้อวิจารณ์

กองทัพเรือถูกวิจารณ์อย่างมากในการตอบสนองต่อเหตุการณ์ดังกล่าว เริ่มจากคำถามในการจัดซื้ออาวุธแบบใช้แล้วทิ้ง ขาดการบำรุงรักษา และละเลยชีวิตกำลังพล ส่วนการสื่อสารในภาวะวิกฤตก็ทำได้ไม่ดี จากคำกล่าว มีเสื้อชูชีพก็ไม่ได้หมายความว่าจะรอดชีวิต
ล่าสุด ปฏิบัติการค้นหาและปลดวัตถุอันตรายเรือหลวงสุโขทัย ชุดปฏิบัติการของกองทัพเรือไทยและกองทัพเรือสหรัฐ สามารถนำป้ายเรือหลวงสุโขทัยขึ้นมาจากทะเล เมื่อวันที่ 23 กุมภาพันธ์ 2567 บริเวณทะเลอ่าวไทย ในพื้นที่อำเภอบางสะพาน จังหวัดประจวบคีรีขันธ์
ผลการสอบสวนกรณีเรือหลวงสุโขทัยอับปาง

เมื่อวันที่ 9 เมษายน พ.ศ. 2567 กองทัพเรือ โดยพล.ร.อ.อะดุง พันธ์เอี่ยม ผู้บัญชาการทหารเรือ (ผบ.ทร.) เป็นประธานการแถลงข่าว ผลการสอบสวนของคณะกรรมการสอบสวนข้อเท็จจริงกรณีเรือหลวงสุโขทัยอับปาง เกิดความเสียหายกับตัวเรือจำนวน 4 จุด ประกอบกับคลื่นลมแรง ทำให้น้ำเข้าสู่ห้อง Gun bay ปืน 76/62  และห้องกระซับบเชือก ซึ่งเป็นห้องที่อยู่เหนือแนวน้ำ และเหนือจุดศูนย์ถ่วง (Center of Gravity , CG) เป็นเหตุให้เรือสูญเสียความสามารถในการทรงตัว จนเรืออยู่ในสภาวะเอียงเกินกว่า 30 องศา เมื่อเรืออยู่ในสภาวะเอียงเกินกว่า 30 องศา น้ำทะเลก็สามารถเข้าภายในตัวเรือได้ทางช่องทางระบายอากาศ จนเรือสูญเสียกำลังลอย และจมลงในที่สุด โดยสรุปผลการสอบสวนว่าการอับปางไม่ได้เกิดจากความจงใจของ ผู้บังคับการเรือหลวงสุโขทัย และกำลังพลในเรือแต่เกิดจากสภาพอากาศมีการแปรปรวนเปลี่ยนแปลงอย่างฉับพลันทำให้เรือเกิดภาวะผิดปกติ และเกิดจากน้ำทะเลเข้ามาในตัวเรือจากรูทะลุเป็นเหตุที่ทำให้เรือเอียง และอับปาง อย่างไรก็ตามเห็นว่าผู้บังคับการเรือตัดสินใจผิดพลาด คณะกรรมการสอบสวนข้อเท็จจริงฯ เสนอกองทัพเรือให้ดำเนินการทางวินัยกับผู้บังคับการเรือหลวงสุโขทัย เต็มตามอำนาจการลงทัณฑ์ของผู้บัญชาการทหารเรือ ตามพระราชบัญญัติว่าด้วยวินัยทหาร พุทธศักราช 2476 ลงทัณฑ์ “กัก” เป็นเวลา 15 วัน
ทั้งนี้ ไม่อาจสรุปได้ว่าสิ่งใดทำให้เรือเกิดความเสียหาย เนื่องจากตามรายงานผลการสอบสวนของคณะกรรมการสอบสวนข้อเท็จจริงฯ ไม่พบวัตถุตกอยู่บริเวณรอยแยก
ขณะที่รอยรั่วของเรือที่ยุบเข้าไป เกิดจากวัตถุภายนอกกระแทก ไม่ได้เกิดจากตะเข็บของเรือ ซึ่งเกิดจากการกระแทก แต่ไม่พบวัตถุตกอยู่เช่นกัน ยาว 1 ฟุต กว้าง 3-4 นิ้ว
ดูเพิ่ม

เรือคอร์เวต
ปฏิบัติการโปเชนตง
อุปกรณ์ลอยน้ำส่วนบุคคล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เรือหลวงสุโขทัย
| ด ค กเหตุการณ์เรืออับปางและเหตุการณ์สำคัญเกี่ยวกับการเดินเรือใน พ> ศ. 2565 |
| --- | --- |
เรืออับปาง:  1 มกราคม: Baragoola  3 มกราคม: Grigory Lovtsov  5 มกราคม: Tanimbar Bahari  8 มกราคม: Capitólio rockfall  15 กุมภาพันธ์: Villa de Pitanxo  18 กุมภาพันธ์: Euroferry Olympia  28 กุมภาพันธ์: Hetman Sahaidachny  1 มีนาคม: Felicity Ace  3 มีนาคม: Sloviansk, Helt  13 มีนาคม: PNS Khaibar or PNS Tariq  24 มีนาคม: Saratov  5 เมษายน: Azburg  6 เมษายน: Donbas  13–14 เมษายน: มอสควา (การจม)  16 เมษายน: Xelo  23 เมษายน: Kazu I  7 มิถุนายน: Spirit of Norfolk  10 มิถุนายน: Vinnytsia  17 มิถุนายน: Spasatel Vasily Bekh  19 มิถุนายน: จัมโบคิงดอม  23 มิถุนายน: Princess Miral  24 กรกฎาคม: Unidentified boat  29 สิงหาคม: Hephaestus  2 กันยายน: 007  7 ตุลาคม: Unnamed boat  18 ธันวาคม: เรือหลวงสุโขทัย 
เหตุการณ์อื่น:  10 มกราคม: ROCS Da Tai  11 มกราคม: Fridtjof Nansen  12 มกราคม: SMP Novodvinsk  24 กุมภาพันธ์: Yasa Jupiter  25 กุมภาพันธ์: Millennial Spirit, Namura Queen, Baltic Leader  27 กุมภาพันธ์: Lady Anastasia  1 มีนาคม: Banglar Samriddhi  24 มีนาคม: Caesar Kunikov, Novocherkassk  27 มีนาคม: Omskiy-205  14 เมษายน: USS The Sullivans  19 เมษายน: Lana  12 พฤษภาคม: Vsevelod Bobrov  25 มิถุนายน: Norwegian Sun  28 กรกฎาคม: Cathlamet  24 สิงหาคม: Pyhäranta  31 สิงหาคม: OS35 
2021   2023
เรือหลวงสุโขทัยในอ่าวไทยระหว่างการฝึกการัต 2013
ชาติ ชัยภูมิ

| ชาติ ชัยภูมิ |
| --- | --- |
อาชีพ: นักแสดงแทน, พนักงานขับรถ
ปีที่แสดง: พ.ศ. 2513-2514
ผลงานเด่น: แสดงแทน มิตร ชัยบัญชา ใน คนึงหา และ จอมดาบพิชัยยุทธ
ชาติ ชัยภูมิ เป็นนักแสดงชายชาวไทยชาวจังหวัดชัยภูมิ มีอาชีพเป็นพนักงานขับรถของเทศบาลจังหวัดชัยภูมิ มีหน้าตา รูปร่างและท่าทางคล้ายคลึงกับมิตร ชัยบัญชามาก จนได้รับคัดเลือกให้มารับบทในภาพยนตร์ 2-3 เรื่องที่ มิตรถ่ายทำค้างไว้ก่อนจะเสียชีวิตเมื่อวันที่ 8 ตุลาคม พ.ศ. 2513
ประวัติ

หลังจากมิตร ชัยบัญชา เสียชีวิตอย่างกะทันหัน ทำให้ภาพยนตร์ที่ถ่ายทำค้างอยู่ถึง 21 เรื่อง ประสบปัญหา ภาพยนตร์บางเรื่องใช้วิธีเปลี่ยนบท  ภาพยนตร์หลายเรื่องที่ถ่ายทำไปไม่มาก ใช้วิธีตัดฉากที่มิตรแสดงออกไป และเปลี่ยนตัวพระเอกเป็น สมบัติ เมทะนี หรือ ไชยา สุริยัน  แต่ภาพยนตร์ที่ประสบปัญหามากที่สุด คือเรื่อง คนึงหา ของอมรินทร์ฤทธิศิลป์ภาพยนตร์ อำนวยการสร้างโดย อมร ตาณพิเชษฐ์  ซึ่งถ่ายทำไปเกือบเสร็จ ขาดอีกเพียง 3 ฉาก และเรื่อง จอมดาบพิชัยยุทธ ซึ่งถ่ายทำที่ฮ่องกง และมีนักแสดงต่างชาติร่วมแสดง จึงใช้วิธีหานักแสดงที่หน้าตาคล้ายมิตรมาแสดงแทน
ผู้สร้าง นำโดยจิรวรรณ กัมปนาทแสนยากร ออกข่าวว่าจะหาคนที่หน้าตาเหมือนมิตรมาแสดงแทน และได้ตัวนักแสดงสมัครเล่นจากจังหวัดชัยภูมิมาแสดง ตั้งชื่อว่า ชาติ ชัยภูมิ เป็นที่ยอมรับว่าหน้าตาเหมือนมิตรมาก โดยเฉพาะเมื่อสวมแว่นตาดำ ทำให้คนทั่วไปเรียกเขาว่า มิตร ชัยภูมิ และเรื่องอัศวินดาบกายสิทธิ์ ฉายปี 2514 เวอร์ชั่นที่นางเอกจีนร่วมแสดงเป็นนางเอก มิตรถ่ายทำค้างไว้เกือบเสร็จชาติก็ได้มาแสดงแทนท้ายเรื่องเช่นกัน
ชาติ แสดงภาพยนตร์อยู่สามเรื่อง และได้มาโชว์ตัวในรอบปฐมทัศน์ ในงานพิธีเปิดโรงภาพยนตร์เมืองทอง ย่านประตูน้ำ เมื่อต้นปี พ.ศ. 2514 จนผู้ชมฮือฮากันทั้งโรง  หลังจากนั้น ไม่มีผู้สร้างคนใดติดต่อให้มาแสดงภาพยนตร์อีก เขาจึงกลับไปทำงานประจำที่จังหวัดชัยภูมิตามเดิม
ผลงานแสดงภาพยนตร์

คนึงหา 2514 (แสดงแทน)
จอมดาบพิชัยยุทธ 2514 (แสดงแทน)
อัศวินดาบกายสิทธิ์ 2514 (แสดงแทน)
ลูลูช แลมเพอรูจ

| ลูลูช วี บริแทนเนีย |
| --- | --- |
ตัวละครใน โค้ด กีอัส
ลูลูชในชุดนักเรียน
ปรากฏครั้งแรก: ตอนที่ 1 "วันที่จอมมารถือกำเนิด"
สร้างโดย: อิชิโร โอโกชิ โกะโร ทะนิงุชิ แคลมป์
ให้เสียงโดย: จุง ฟุกุยะมะ
ประวัติ
นามแฝง: ลูลูช แลมเพอรูจ ซีโร่ จูเลียส คิงส์เลย์
ชื่อเล่น: ลูลู่ (โดย เชอร์ลีย์)
ตำแหน่ง: เจ้าชายบริแทนเนียองค์ที่ 11 จักรพรรดิบริแทนเนียองค์ที่ 99
ญาติ: ชาลส์ ซี บริแทนเนีย (บิดา) มารีอาน วี บริแทนเนีย (มารดา) ชไนเซล เอล บริแทนเนีย (ลูกพี่ลูกน้อง) คอร์เนเลีย ลี บริแทนเนีย (ลูกพี่ลูกน้อง) นานาลี่ วี บริแทนเนีย (น้องสาว) โรโล่ แลมเพอรูจ (น้องชายบุญธรรม)
สัญชาติ: บริแทนเนีย
ข้อมูล
เกิด: 5 ธันวาคม ค.ศ. 2000
สังกัด: ภาคีอัศวินดำ   มหาสหพันธรัฐ   จักรวรรดิบริแทนเนียอันศักดิ์สิทธิ์
ตำแหน่ง: ผู้นำของภาคีอัศวินดำ เสนาธิการทหาร  จักรพรรดิบริแทนเนียองค์ที่ 99, ประธานสภาสูงแห่งมหาสหพันธรัฐคนที่ 2, ผู้นำและซีอีโอของภาคีอัศวินดำ
ไนท์แมร์เฟรม: ชินคิโร่  ซูเทอร์แลนด์ บุไร กาเวน
ลูลูช แลมเพอรูจ (Lelouch Lamperouge) หรือชื่อจริงคือ ลูลูช วี บริแทนเนีย (Lelouch vi Britannia) เป็นตัวละครและตัวเอกในการ์ตูนเรื่อง โค้ด กีอัส เป็นตัวละครที่ได้รับการคัดเลือกให้เป็นตัวละครขวัญใจมหาชนในปี 2006 และ 2007 ในงาน Anime Grand Prix นอกจากนี้ จุง ฟุกุยะมะ ผู้พากย์เสียงเป็นเลอลูชก็ได้รางวัลผู้พากย์ตัวละครเอกยอดเยี่ยม ในการประกาศผลรางวัล Seiyū Awards ปี 2007
ประวัติ > วัยเยาว์

ลูลูชเป็นเจ้าชายองค์ที่ 11 และรัชทายาทลำดับที่ 17 แห่งจักรวรรดิบริแทนเนียอันศักดิ์สิทธิ์ เป็นพระโอรสในจักรพรรดิชาลส์ที่เกิดกับชายาองค์ที่ห้า มารีอาน วี บริแทนเนีย อัศวินในไนท์ออฟราวด์ ภายหลังจากที่มารดาถูกลอบสังหารในวัง น้องสาวของเขา นานาลี่ ถูกยิงที่ขาและได้รับความกระทบกระเทือนทางจิตใจจนลืมตาไม่ได้ การที่ไม่สามารถจับกุมคนร้ายทำให้ลูลูชวัย 11 ขวบไปเผชิญหน้ากับพระบิดาและมีปากเสียงกัน ลูลูชประกาศสละสิทธิสืบราชบัลลังก์และถูกพระบิดาเนรเทศไปยังประเทศญี่ปุ่นกับน้องสาวเพื่อเป็นเครื่องต่อรองทางการเมือง โดยถูกนำไปฝากไว้ที่บ้านของนายกรัฐมนตรีเก็มบุ คุรุรุกิ ที่นั่นเขาได้เป็นเพื่อนกับสุซาคุ คุรุรุกิ
หลังสงครามญี่ปุ่น-บริแทนเนีย พวกลูลูชแยกทางกับสุซาคุและไปอยู่ในอุปการะของตระกูลแอชฟอร์ดอย่างลับๆ ซึ่งเป็นตระกูลขุนนางที่เคยสนิทสนมกับพระนางมารีอาน ในช่วงนี้ พวกลูลูชใช้นามสกุล "แลมเพอรูจ" เพื่อปกปิดสถานะของตน ในขณะที่เชื้อพระวงศ์บริแทนเนียคิดว่าเลอลูชและนันนาลีตายไปในสงครามครั้งนั้น
ประวัติ > ซีโร่

ในภาคแรกลูลูชปรากฏตัวเป็นนักเรียนมัธยมปลายในโรงเรียนแอชฟอร์ด เขาเข้าไปติดพันกับเหตุลักพาแก็สพิษของผู้ก่อความไม่สงบ และได้รับพลังที่ชื่อว่ากีอัสมาจากซีทู หญิงสาวปริศนา เป็นพลังที่สามารถสั่งการให้ใครทำอะไรก็ได้ตามต้องการ เขาใช้พลังนี้จัดตั้งกองกำลังติดอาวุธที่ชื่อว่าภาคีอัศวินดำ และเป็นผู้นำของในนามแฝงว่า "ซีโร่" มีเป้าหมายเพื่อล้มล้างจักรวรรดิบริแทนเนีย เขาถูกสุซาคุจับกุมในข้อหาที่เป็นซีโร่และถูกนำไปมอบตัวแก่จักรพรรดิชาลส์ เขาถูกเปลี่ยนความทรงจำเป็นเสนาธิการทหารที่ชื่อว่า จูเลียส คิงส์เลย์ ถืออำนาจเต็มจากจักรพรรดิไปบัญชาการกองทัพยูโรบริแทนเนีย หลังความแตกว่าเสนาธิการคิงส์เลย์คืออดีตซีโร่และเจ้าชายบริแทนเนีย อกับสุซาคุถูกคณะอัศวินเซนต์มีฮาเอลจับกุมไว้อย่างลับๆ ถูกคุมขังได้ไม่นานก็ได้ลอร์ดคิมเมล (ต่อมาใช้ชื่อว่าโรโล่ แลมเพอรูจ) มาช่วยออกไป
ลูลูชถูกเปลี่ยนความทรงจำใหม่ให้เป็นนักเรียนที่โรงเรียนแอชฟอร์ด โดยมีโรโล่แสร้งเป็นน้องชายแทนที่นานาลี่ หลังลูลูชได้ความทรงจำกลับคืน เขาก็กลับไปเป็นซีโร่และฟื้นฟูภาคีอัศวินดำขึ้นมาใหม่ เขาได้เข้าแทรกแทรงการแต่งงานทางการเมืองระหว่างสหพันธ์จีน-บริแทนเนีย จนสามารถล้มล้างระบอบขันทีในจีน และร่วมมือกับผู้นำชาติอื่นๆในการจัดตั้งขั้วอำนาจใหม่ที่เทียบเท่าบริแทนเนียในชื่อ "มหาสหพันธรัฐ" เขาถูกภาคีอัศวินดำทรยศและเกือบถูกฆ่าเมื่อความลับเรื่องกีอัสถูกเปิดเผย แต่โรโล่พาเขาหลบหนีไปได้อย่างหวุดหวิด ลูลูชไปเผชิญหน้ากับจักรพรรดิชาลส์ในโลกแห่งซี และยังพบกับพระนางมารีแอน, ซีทู และสุซาคุ
ประวัติ > จักรพรรดิลูลูช

ลูลูชที่ไม่เห็นด้วยกับแผนการสังหารพระเจ้าของชาลส์และมารีแอน ลูลูชได้ขัดขวางและฆ่าพวกเขา หลังจากออกมาจากโลกแห่งซี ลูลูชร่วมมือกับสุซาคุเข้ายึดอำนาจในบริแทนเนีย จักรพรรดิลูลูชประกาศล้มล้างระบบขุนนางในบริแทนเนียตลอดจนถอดยศพระราชวงศ์ทั้งหมดเป็นสามัญชน เมื่อลูลูชสามารถปราบอดีตขุนนางรวมทั้งอัศวินราวด์ที่กระด้างกระเดื่องได้แล้ว เขาก็ออกอุบายขอนำจักรวรรดิบริแทนเนียเข้าเป็นสมาชิกมหาสหพันธรัฐ  เลอลูชสั่งให้สุซาคุนำแลนสล็อตบุกเข้าที่ประชุมเพื่อควบคุมตัวสมาชิกสภาสูงทั้งหมดเป็นตัวประกัน และบีบบังคับให้สภาสูงแห่งมหาสหพันธรัฐลงมติรับรองการขอเข้าร่วมเป็นสมาชิกของบริแทนเนีย ทำให้ลูลูชกลายเป็นศัตรูของทั้งโลกทันที องค์ชายชไนเซลร่วมมือกับภาคีอัศวินดำทำสงครามกับลูลูช แต่พ่ายแพ้แก่ลูลูชจากการใช้กลยุทธ์วิดีโออ่านความคิดหลอกชไนเซล จนสามารถเข้าถึงตัวและใช้กีอัสกับชไนเซลได้สำเร็จ สภาสูงฯจำเป็นต้องลงมติยอมรับให้บริแทนเนียเข้าเป็นสมาชิก จักรพรรดิลูลูชที่บัดนี้ครองเสียงข้างมากในสภาฯทำให้ทั้งภาคีอัศวินดำและมหาสหพันธรัฐตกเป็นของลูลูช
ลูลูชส่งมอบตำแหน่งซีโร่ให้แก่สุซาคุ และจัดฉากให้ซีโร่มาสังหารตนเองก่อนที่พิธีประหารเชลยสงครามจะเริ่มต้นขึ้น เมื่อลูลูชตาย องค์หญิงนานาลี่ถูกเชิญขึ้นเป็นจักรพรรดิองค์ใหม่ของบริแทนเนีย
วอร์เร็น เวอร์ธิงตัน ที่สาม

| วอร์เร็น เวอร์ธิงตัน ที่สาม |
| --- | --- |
ภาพวาดจาก"มาร์เวลส์"โดย อเล็กซ์ รอสส์
ข้อมูลการจัดพิมพ์
ผู้จัดพิมพ์: มาร์เวลคอมิกส์
ปรากฏตัวครั้งแรก: The X-Men #1 (ก.ย. 1963)
สร้างสรรค์โดย: สแตน ลี แจ็ค เคอร์บี้
ข้อมูลในเรื่อง
ชื่อจริง: วอร์เร็น เคนเน็ธ เวอร์ธิงตัน ที่สาม
นามแฝง: แองเจิล, อเวนจิ้ง แองเจิล, อาร์คแองเจิล, ดาร์คแองเจิล, เดธ
สปีชี่ส์: มนุษย์กลายพันธุ์
สังกัดทีม: เอ็กซ์เมน เอ็กซ์ฟอร์ซ เอ็กซ์คลับ Mutantes Sans Frontières เอ็กซ์แฟ็คเตอร์ Renegades แชมเปี้ยนส์ ออฟ ลอสแองเจิลส์ ดีเฟนด์เดอร์ส/ซีเคร็ท ดีเฟนด์เดอร์ส เฮลไฟร์ คลับ จตุรอาชาแห่งอะพอคคาลิปส์ เอ็กซ์เทอร์มิเนเตอร์ เวิร์ทธิงตัน อินดัสตรี้ Cheyarafim นักเรียนของจีนเกรย์
ความสามารถ: เป็น แองจิล: บินได้ด้วยปีกขนและกระดูกกลวง  สามารถปรับตัวทางอากาศได้ เป็น อาร์คแองเจิล: บินได้ด้วยปีกโลหะ  ขนนกเป็นใบมีด  มีความทนทานมนุษย์  สามารถปรับตัวทางอากาศได้ 
วอร์เร็น เคนเน็ธ เวอร์ธิงตัน ที่สาม (อังกฤษ: Warren Worthington III) (แต่เดิมมีชื่อเดิมว่าแองเจิล (อังกฤษ: Angle)และต่อมาเป็นอาร์คแองเจิล (อังกฤษ: Archangle))คือ ตัวละครซูเปอร์ฮีโร่ที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์และเป็นผู้ก่อตั้งทีมเอ็กซ์เมนที่สร้างขึ้นโดยนักเขียนสแตน ลี และนักวาดแจ็ค เคอร์บี้ ปรากฏตัวครั้งแรกในThe X-Men # 1 (ก.ย. 1963)
แองเจิลเป็นสมาชิกของมนุษย์กลายพันธุ์ที่มีความสามารถเหนือมนุษย์ เดิมทีเขามีปีกนกขนาดใหญ่ที่ยื่นมาจากด้านหลังของเขา เพื่อช่วยให้เขาบิน เขาเป็นทายาทเจ้าของบริษัทหลายล้านดอลลาร์ ที่เรียกว่าเวอร์ธิงตัน อินดัสตรี้ นิสัยแรกๆของวอร์เรนจะเป็นแบบเพลย์บอยในยุคแรกของเอ็กซ์เมน ในที่สุดก็ได้เปลี่ยนบุคลิกขอเขาให้ครุ่นคิดมากขึ้น บุคลิกในปลายยุค1980ได้ปรับเปลี่ยนตัวละครนี้ให้เป็น"อาร์คแองเจิล"ที่ดาร์คกว่าเดิม
เดิมทีในเอ็กซ์เมนต้นฉบับแองเจิลมักจะปรากฏตัวอยู่ในหนังสือการ์ตูนเอ็กซ์เมนทุกๆปี เขาจะปรากฏตัวเป็นครั้งคราวในเอ็กซ์เมน แอะนิเมเต็ด ซีรีส์และวิดีโอเกม เบน ฟอสเตอร์รับบทเป็นแองเจิลในปี2006 ในภาพยนตร์X-เม็น รวมพลังประจัญบาน และเบน ฮาร์ดี้รับบทเป็นอาร์คแองเจิลปี2016 ในภาพยนตร์เรื่องX-เม็น อะพอคคาลิปส์
ประวัติการตีพิมพ์

ตัวละครนี้ถูกสร้างขึ้นโดยนักเขียนสแตน ลี/นักวาดแจ็ค เคอร์บี้ ปรากฏตัวครั้งแรกในThe X-Men # 1 (ก.ย.)ในฐานะแองเจิล แองเจิลปรากฏตัวในฐานะตัวละครหลักแต่ได้ถูกยกเลิกเพราะมีปัญหาชื่อใน#66 ต่อมาก็ได้กลับมาใหม่ตั้งแต่ใน#67จนถึง#93 ในปี1970และปี1971 มีสามตอนเดี่ยวของแองเจิลได้รับการตีพิมพ์ในหนังสือการ์ตูนคา-ซาร์ #2และ#3 และมาร์เวลเทลส์ #30
แองเจิลปรากฏตัวในเอ็กซ์เมนฉบับปรับปรุงโดยเลน เวน กับ เดฟ ค็อกรัมในปี 1975
ประวัติ

ตอนที่วอร์เร็นอยู่ในช่วงวัยรุ่นตอนปลาย เขามีปีกงอกออกมาบนหลัง แน่นอน เขาทั้งตกใจ กลัวและเครียด เมื่อพบว่าตัวเองแปลกและแตกต่างจากใครๆ วอร์เร็นจึงเก็บเรื่องนี้ไว้เป็นความลับ
แต่แล้วก็มีเหตุให้เขาต้องเผยโฉมปีกคู่นี้จนได้ เมื่อเกิดอุบัติเหตุไฟไหม้ที่โรงเรียน เขาต้องกระโดดหนีตายออกมาจากตึกสูง โชคดีว่าปีกของเขาช่วยชีวิตเขาเอาไว้ เขาเลยโบยบินไปช่วยเหลือเพื่อนของเขาซึ่งติดอยู่ในอาคารที่กำลังไหม้ วอร์เร็นรู้สึกภาคภูมิใจในความเป็นฮีโร่ของตัวเอง เลยคิดการใหญ่ แอบไปขโมยคอสตูมสำหรับเล่นละครเวทีของโรงเรียนและหน้ากาก แปลงโฉมเป็น อเวนจิ้ง แองเจิล (Avenging Angel) ฉายเดี่ยวออกช่วยเหลือผู้ประสบภัยทั่วนิวยอร์ก
เขาเป็นมิวแทนท์อีกคนหนึ่งที่เซเวียร์เตะตาในความสามารถ จึงชักชวนเข้ามาร่วมทีม X-Men แม้ในตอนแรก ด้วยความที่เป็นคุณหนูลูกเศรษฐีที่ถูกตามใจ เลยไม่ค่อยถูกใจเวลาที่ถูกสั่งให้ทำอะไรเท่าไหร่
พลังพิเศษ

แองเจิลมีปีกที่แข็งแรงและทรงพลัง สามารถบินได้ด้วยความเร็วสูง แม้ว่าเขาจะมีปีกใหญ่โต แต่ด้วยโครงสร้างของร่างกายและกระดูกซึ่งถูกออกแบบมาให้มีลักษณะคล้ายนก เลยทำให้ไม่ค่อยมีปัญหามาก เวลาที่เขาต้องแบกปีกอันใหญ่ๆเดินไปเดินมา และเป็นอีกรายที่เชี่ยวชาญการต่อสู้ด้วยมือเปล่า พอๆกับที่เชี่ยวชาญการใช้ปีกของเขาเล่นงานคู่ต่อสู้
แหล่งข้อมูลอื่น

Angel ที่ Marvel.com
Marvel 1602 Angel ที่ Marvel.com
Ultimate Angel ที่ Marvel.com
UncannyXmen.net's Spotlight on Archangel
The Angel(Marvel Comics, 1963) at Don Markstein's Toonopedia. เก็บถาวร 2024-05-25 ที่ archive.today from the original on April 4, 2012.
| ด ค กเอ็กซ์เมน |
| --- | --- |
 ผู้สร้าง สแตน ลี แจ็ก เคอร์บี 
สมาชิก:  อาโนล  อาร์คแองเจิล  แอเรียล  อาร์เมอร์  ออโรร่า  แบนชี  บีสต์  บิชอป  บลินโฟลด์  บลิงก์  บูม-บูม  บ็อกซ์  เคเบิล  แคนนอนบอล  แชมเบอร์  เชนจ์ลิ่ง  ไซเปอร์  โคล้ก และ แด็กเกอร์  โคลอสซัส  ไซคลอปส์  ไซเฟอร์  ดาร์วิน  แดซเลอร์  เดดพูล  ด็อกเตอร์ เนเมซิส  มิสทีค  โดมิโน่  ดัสต์  อีลิกซ์เซอร์  แฟนธอเม็กซ์  ไฟร์สตาร์  ฟอร์ก  เฟรนซี่  เอมมา ฟรอสต์  แกมบิท  เจนเทิล  เกรย์มาลคิน  ฮาวอค  เฮลเลียน  เฮปซิบ้า  โฮป  ฮัสก์  ไอซ์แมน  อิงก์  โจเซฟ  จูบิลี่  คาร์ม่า  เลดี้ มาสเตอร์มายนด์  ไลฟ์การ์ด  ล็อกฮีด  ลองช็อท  เอ็ม  แม็กก็อตต์  มาจิค  แม็กมา  แมร์โร่ว์  แม็กนีโต้  เมอร์คิวรี่  มินิก  มูนสตาร์  นามอร์  ไนท์ครอว์เลอร์  นอร์ธสตาร์  โอเมก้า เซนติเนล  เพตรา  ฟินิกซ์  พิกซี่  โพลาริส  โพรดิกี้  ศาสตราจารย์ เอ็กซ์  ไซล็อกส์  รีแวนช์  ร็อคสไลด์  โร้ค  เซจ  ชาโดว์แคท  สลิปสตรีม  สเตซี่ เอ็กซ์  สตอร์ม  เรเชล ซัมเมอร์ส  ซันไฟร์  ซันสป็อต  เซิร์ก  ซาเวย์  ธันเดอร์เบิร์ด (จอหน์ พราวนด์สตาร์)  ธันเดอร์เบิร์ด (นีล ชาร่า)  วอร์ล็อค  วอร์แพธ  วูลฟ์คลับ  วูล์ฟเวอรีน  เอ็กซ์-23  เอ็กซ์แมน  เชน ซอร์น 
วายร้าย:  อะโพคาลิปส์  อซาเซล  จักเกอร์น็อต  เลดี้เดธสไตร์ค  แม็กนีโต้  มิสเตอร์ซินิสเตอร์  มิสทีค  โอเมก้าเรด  ออนสล็อจท์  เซเบอร์ทูธ  ชาโดว์คิง  ซิลเวอร์ซามูไร  วิลเลี่ยม สไตรเกอร์  เซบาสเตียน ชอว์  โทด  เคานท์เนเฟียเรีย  ครี  มาสเตอร์โมลด์  มาสเตอร์มายด์  เมสเมอโร่  โมโจ  เซนติเนลส์  บราเธอร์ฮูดออฟมิวแทนต์ส 
ภาพยนตร์:  X-เม็น ศึกมนุษย์พลังเหนือโลก  X-เม็น 2  X-เม็น รวมพลังประจัญบาน  X-เม็น: กำเนิดวูล์ฟเวอรีน  X-เม็น รุ่น 1  เดอะ วูล์ฟเวอรีน  X-เม็น สงครามวันพิฆาตกู้อนาคต  เดดพูล  X-เม็น อะพอคคาลิปส์  โลแกน เดอะ วูล์ฟเวอรีน  เดดพูล 2  X-เม็น ดาร์ก ฟีนิกซ์  เดดพูล วูล์ฟเวอรีน 
  หมวดหมู่
เลื่อน พงษ์โสภณ

| นาวาอากาศเอกเลื่อน พงษ์โสภณม> ป.ช., ม.ว.ม., ท.จ. |
| --- | --- |


รัฐมนตรีช่วยว่าการกระทรวงอุตสาหกรรม
ดำรงตำแหน่ง 11 ธันวาคม พ.ศ. 2494 – 26 กุมภาพันธ์ พ.ศ. 2500
นายกรัฐมนตรี: จอมพล แปลก พิบูลสงคราม
ถัดไป: ชื่น ระวิวรรณ
รัฐมนตรี
ดำรงตำแหน่ง 11 พฤศจิกายน พ.ศ. 2490 – 8 เมษายน พ.ศ. 2491
นายกรัฐมนตรี: ควง อภัยวงศ์
 
ข้อมูลส่วนบุคคล
เกิด: 8 พฤษภาคม พ.ศ. 2439 อำเภอพระนคร จังหวัดพระนคร ประเทศสยาม
เสียชีวิต: 29 กรกฎาคม พ.ศ. 2519 (80 ปี) กรุงเทพมหานคร ประเทศไทย
พรรคการเมือง: ประชาธิปัตย์
คู่สมรส: สุเนตร บุญญสิทธิ์
บุตร: ทิพยาภรณ์ พงษ์โสภณ (ญ)   ผาณิต พงษ์โสภณ (ญ)   เลิศชาย พงษ์โสภณ (ช)

นาวาอากาศเอก เลื่อน พงษ์โสภณ (8 พฤษภาคม พ.ศ. 2439 – 29 กรกฎาคม พ.ศ. 2519) ผู้ก่อตั้งโรงเรียนช่างกลแห่งแรกในประเทศไทย ปรมาจารย์มอเตอร์ไซค์ไต่ถัง นักบิน ผู้ประดิษฐ์รถสามล้อ รัฐมนตรีช่วยว่าการกระทรวงอุตสาหกรรม คนแรกของประเทศไทย, อดีตสมาชิกสภาผู้แทนราษฎรจังหวัดนครราชสีมา และ อดีตสมาชิกสภาผู้แทนราษฎรจังหวัดพระนคร รวม 6 สมัย